AaBs svenske angriber bombede løs med fem mål i sine første fire kampe for AaB, men siden slutningen af august havde svenskeren ikke fundet vej til netmaskerne. I AaBs sidste testkamp inden superligapremieren på søndag mod Viborg lynede han så endelig igen. Rade Prica udlignede for AaB til 1-1 mod IFK Gøteborg. AaB vandt kampen med 2-1. Det sidste mål blev sat ind af en anden svensker, Mathias Lindstrøm, fem minutter før tid. . Rade Prica og nyindkøbte Jose Mota er udset til at danne duo i front. Mota har foreløbig ikke vist det store i AaB, og heller ikke mod IFK Gøteborg var brasilianeren målfarlig. Mota blev skiftet ud før tid, uden at han kom til en reel målchance.

Referat:
Rade Prica kan igen lave mål for AaB. Efter mere end et halvt års måltørke scorede Prica til 1-1 i AaBs træningskamp mod IKF Gøteborg.